કોઇને પૂછીએ ત્યારે પણ ખબર છે કે આંખેથી જે દેખાય છે, તે બધી જ વસ્તુઓ છોડીને મારે અહીંથી જતાં રહેવાનું છે. એક મંત્ર યાદ રહી જાય કે મારે અહીંથી જવાનું છે તો પછી પાપ નબળા બની જશે. એકવાર એ નિશ્ચિત જ છે કે હું અહીંથી લઇ જવાનો ગમે તેટલો પણ પ્રયત્ન કરું તે બધા જ પ્રયત્નો નિષ્ફળ જવાના છે. મેં ગમે તેટલી વસ્તુઓનો સંગ્રહ કર્યો હોય પરંતુ તે સાથે આવશે નહીં. સ્પષ્ટ નિર્દેશ છે કે કોઇપણ ચીજ તમારી સાથે આવવાની નથી. વર્તમાનમાં જે પણ પ્રયત્ન કરવામાં આવ્યો છે. તે બધું છોડીને મારે જવાનું છે. આટલું જ તમે યાદ રાખો કે મારે બધું જ છોડીને જવાનું છે.